PMIndiaData/PMIndiaSum huggingface dataset:
அறிவுக்கூர்மை இந்தியா ஹேக்கத்தான் 2022-ன் இறுதி சுற்றில் ஆகஸ்ட் 25 அன்று பிரதமர் உரையாற்றவுள்ளார்

அறிவுக்கூர்மை இந்தியா ஹேக்கத்தான் 2022-ன் இறுதி சுற்றில் ஆகஸ்ட் 25 அன்று இரவு 8 மணிக்கு காணொலி காட்சி மூலம் பிரதமர் திரு நரேந்திர மோடி உரையாற்றவுள்ளார். நாட்டில் புதிய கண்டுபிடிப்புகளுக்கான உணர்வை குறிப்பாக இளைஞர்களிடையே மேம்படுத்த பிரதமர் தொடர்ச்சியான முயற்சிகளை செய்து வருகிறார். மனதில் இந்த தொலைநோக்குப் பார்வையுடன் அறிவுக்கூர்மை இந்தியா ஹேக்கத்தான் 2017-ஆம் ஆண்டு தொடங்கப்பட்டது. சமூகம், அமைப்புகள், அரசை அழுத்தும் பிரச்சனைகளுக்கு தீர்வு காண மாணவர்களுக்கு ஒரு இடத்தை வழங்க தேசிய அளவில் இந்த முன்முயற்சி மேற்கொள்ளப்படுகிறது. புதிய பொருட்கள் கண்டுபிடிப்பு, பிரச்சனைக்கு தீர்வு, இளைஞர்களிடையே புதிய சிந்தனையை ஏற்படுத்துதல் என்ற கலாச்சாரத்தை உருவாக்குவதை இது நோக்கமாக கொண்டுள்ளது. அறிவுக்கூர்மை இந்தியா ஹேக்கத்தானை முதலாவது தொகுப்பில் சுமார் 7500 பேர் பங்கேற்றநிலையில் அதன் தற்போதைய 5-வது நிகழ்வில் 29,600 பேர் கலந்துகொள்கிறார்கள். இந்த வளர்ச்சி 4 மடங்கு அதிகமாகும். இதன் மூலம் எஸ்ஐஎச்-ன் வளர்ந்துவரும் செல்வாக்கை அளவிட முடியும். இந்த ஆண்டு 15,000-க்கும் அதிகமான மாணவர்கள் 75-க்கும் அதிகமான இணைப்பு மையங்கள் மூலம் பயணம் செய்து எஸ்ஐஎச் 2022 இறுதிச்சுற்றில் பங்கேற்கவுள்ளனர். கோவில் கல்வெட்டுகளில் ஒளியியல் மூலம் எழுத்துக்கள் அறிதல், தேவநாகரி கல்வெட்டுகளை மொழி பெயர்த்தல், அழுகும் உணவுப் பொருட்களுக்கான குளிர்சாதன வழங்கல் தொடர் முறையை கண்காணிக்கும் தொழில்நுட்பம், பேரழிவால் பாதிக்கப்பட்ட பகுதிகளில் அடிப்படை கட்டமைப்பு மற்றும் சாலை நிலைமைகளை அறிதல் உள்பட 53 மத்திய அமைச்சகங்களைச் சேர்ந்த 476 பிரச்சனைகளுக்கு இறுதிச்சுற்றில் 2900-க்கும் அதிகமான பள்ளிகள் மற்றும் 2200 உயர்கல்வி நிறுவனங்களின் மாணவர்கள் தீர்வுகாண்பார்கள். பள்ளிகள் நிலையில் புதிய கண்டுபிடிப்பு கலாச்சாரத்தை கட்டமைக்கவும், பிரச்சனைக்கு தீர்வு காணும் அணுகுமுறையை மேம்படுத்தவும் இந்த ஆண்டு முதல் முறையாக பள்ளி மாணவர்களுக்கான அறிவுக்கூர்மை இந்தியா ஹேக்கத்தான் – ஜூனியர் அறிமுகம் செய்யப்பட்டுள்ளது.
இந்தியா பெல்ஜியம் இடையே எரிசக்தி ஒப்பந்தம்

இந்தியா மற்றும் பெல்ஜியம் அரசிற்கு இடையேயான எரிசக்தி ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. புதிய மற்றும் புதுப்பிக்கக்கூடிய எரிசக்தித் துறையில் நிறுவன ஒத்துழைப்பு உறவை நிறுவி, தொழில்நுட்பத்தில் இருநாடுகளும் பயன்பெறும் வகையில் ஒத்துழைப்பை கொண்டு வருவதே இதன் நோக்கமாகும். காற்று எரிசக்தி, தொகுப்பு, புவி வெப்ப எரிசக்தி, கடல்சார் எரிசக்தி, விநியோக பன்முகத்தன்மை மற்றும் எரிசக்தி பாதுகாப்பிற்கு, இரு நாடுகளும் ஒப்பந்தம் கொண்டுள்ள துறைகள் ஆகியவற்றில் அதிக கவனம் செலுத்தப்படும். இரு நாட்டுக்கும் இடையேயான ஒத்துழைப்பை வலுப்படுத்த இந்த ஒப்பந்தம் உதவும்.
வாரணாசியை சேர்ந்த மாநகராட்சி தலைவர்களுடன் பிரதமர் உரையாடினார்

வாரணாசியை சேர்ந்த மாநகராட்சி தலைவர்களை பிரதமர் திரு. நரேந்திர மோடி இன்று தனது இல்லத்தில் சந்தித்து உரையாடினார. வாரணாசி நகரத்தை சிறந்த சுற்றுலா தளமாக மாற்ற மாநகராட்சி தலைவர்களை அனைவரும் ஒன்று சேர்ந்து பணி புரிய வேண்டும் என்று பிரதமர் கேட்டுக்கொண்டார். மேலும், மாநகராட்சி தலைவர்கள் தங்களது வார்டுகளை தூய்மையாக வைத்திருக்குமாறு பிரதமர் வலியுறுத்தினார். வாரணாசி நாடாளுமன்றத் தொகுதியை சேர்ந்த கிராம தலைவர்கள் மற்றும் மாநகராட்சி தலைவர்களுடன் பிரதமர் மேற்கொண்ட ஐந்து நாள் உரையாடல் இன்றோடு முடிவடைந்தது.
இந்தியா தென்னாப்பிரிக்கா இணைந்து கூட்டு அஞ்சல்தலைகள் வெளியீடு – அமைச்சரவைக்கு விளக்கம்

மகாத்மா காந்தியின் பீட்டர்மாரிட்ஸ்பர்க் ரயில்நிலைய சம்பவத்தின் 125-வது ஆண்டு மற்றும் நெல்சன் மண்டேலாவின் பிறந்த நூற்றாண்டை நினைவு கூரும் வகையில் இந்தியாவும் தென்னாப்பிரிக்காவும் இணைந்து அஞ்சல் தலைகள் வெளியிட்டது குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துரைக்கப்பட்டது. கூட்டு அஞ்சல்தலை வெளியீட்டிற்கான புரிந்துணர்வு ஒப்பந்தம் இந்த ஆண்டு ஜூலை மாதம் 24ஆம் தேதியன்று கையெழுத்தானது. இந்த ஆண்டு ஜூலை 26ந் தேதியன்று வெளியிடப்பட்ட இந்த அஞ்சல்தலைகளில் மகாத்மா காந்தியின் உருவமும், நெல்சன் மண்டேலா உருவமும் இடம் பெற்றிருந்தன. விகீ
இஸ்ரேலின் துணைப் பிரதமரும் பாதுகாப்பு அமைச்சருமான லெப்டினன்ட் ஜெனரல் பெஞ்சமின் காண்ட்ஸ் பிரதமரை சந்தித்தார்

இந்தியாவிற்கு அரசுமுறை பயணம் மேற்கொண்டுள்ள இஸ்ரேலின் துணைப் பிரதமரும், பாதுகாப்பு அமைச்சருமான லெப்டினன்ட் ஜெனரல் பெஞ்சமின் காண்ட்ஸ், பிரதமர் திரு நரேந்திர மோடியை இன்று சந்தித்தார். கடந்த சில ஆண்டுகளாக இந்தியா மற்றும் இஸ்ரேல் இடையே பாதுகாப்பு ஒத்துழைப்பில் ஏற்பட்டுள்ள விரைவான வளர்ச்சியை தலைவர்கள் ஆய்வு செய்தனர். இணை மேம்பாடு மற்றும் இணை உற்பத்திக்கான வாய்ப்புகள் மூலம் இஸ்ரேலிய பாதுகாப்பு நிறுவனங்கள் இந்தியாவில் முதலீடு செய்து பயனடையுமாறு கூறி பிரதமர் ஊக்குவித்தார்.
பிரதமரின் குஜராத் பயணம் நிறைவு

குஜராத் மாநிலம் ஹசிராவில் உள்ள எல் & டி துப்பாக்கித் தொழிற்சாலையை பிரதமர் திரு நரேந்திர மோடி இன்று (19.01.2019) நாட்டிற்கு அர்ப்பணித்தார். அந்த வளாகத்தை சுற்றிப் பார்த்த பிரதமர், இத்திட்டத்தின் பின்னணியில் உள்ள புதுமை மற்றும் கண்டுபிடிப்பு உணர்வுகளை அறிந்து கொள்வதில் ஆர்வம் காட்டினார். நவ்சாரியில் நிராலி புற்றுநோய் மருத்துவமனைக்கும் பிரதமர் அடிக்கல் நாட்டினார். இந்த மருத்துவமனை அந்த பிராந்தியத்தில் உள்ள மக்களின் புற்றுநோய் தடுப்பு மற்றும் நோய் தீர்க்கும் சிகிச்சைகள் கிடைக்க உதவிகரமாக இருக்கும். இந்த நிகழ்ச்சியுடன் தமது குஜராத் பயணத்தை நிறைவு செய்த பிரதமர், மூன்று நாள் பயணத்தின் அடுத்தக்கட்டமாக சில்வாசா மற்றும் மும்பை புறப்பட்டுச் சென்றார். துடிப்புமிக்க குஜராத் மாநாட்டின் முன்னோடி நிகழ்ச்சியாக, அங்குள்ள கண்காட்சி மையத்தில், சர்வதேச வர்த்தக கண்காட்சி தொடக்க விழாவுடன் பிரதமரின் குஜராத் பயண முதல் நாள் நிகழ்ச்சிகள் தொடங்கியது. அகமதாபாதில் அதிநவீன உயர்சிறப்பு பொது மருத்துவமனையான சர்தார் வல்லபாய் பட்டேல் மருத்துவ அறிவியல் மற்றும் ஆராய்ச்சி மையத்தையும் பிரதமர் திறந்து வைத்தார். இந்த நிகழ்ச்சியில் பேசிய அவர், அனைவருக்கும் சம வாய்ப்பு மற்றும் வளர்ச்சி கிடைக்கச் செய்ய வேண்டும் என்ற உறுதிப்பாட்டை நிறைவேற்றும் விதமாக, புதிய இந்தியாவை உருவாக்க, அனைவரும் இணைவோம்-அனைவரும் உயர்வோம் திட்டத்தை முன்னெடுத்துச் செல்வதாக கூறினார். சபர்மதி ஆற்றங்கரையில், அகமதாபாத் வணிகத் திருவிழா 2019-ஐ தொடங்கி வைத்தது, பிரதமர் பங்கேற்ற நிகழ்ச்சிகளின் மற்றொரு முக்கிய அம்சமாகும். இந்த நிகழ்ச்சியில் பேசிய அவர், நாட்டில் தொழில் தொடங்குவதற்கு உகந்த சூழ்நிலையை உருவாக்க அரசு தொடர்ந்து பாடுபட்டு வருவதாக தெரிவித்தார். குஜராத்தில் இரண்டாம் நாள் நிகழ்ச்சிகளின் தொடக்கமாக, துடிப்புமிக்க குஜராத் மாநாடு-2019-ஐ பிரதமர் தொடங்கி வைத்தார். காந்திநகரில் உள்ள மகாத்மா மந்திர் கண்காட்சி மற்றும் மாநாட்டு அரங்கில் 9-ஆவது துடிப்புமிக்க குஜராத் மாநாட்டை பிரதமர் மோடி தொடங்கி வைத்தார். இந்த மாநாட்டில் பங்கேற்றவர்கள் இடையே உரையாற்றிய அவர், இந்தியாவில் தொழில் தொடங்குவது தொழில் முனைவோருக்கு கிடைத்த பெரும் வாய்ப்பாக அமையும் என்றார். இந்த நிகழ்ச்சிகளின் முத்தாய்ப்பாக, 18 ஜனவரி 2019 அன்று, உஸ்பெகிஸ்தான் அதிபர் சவ்கத் மிர்ஸியோயேவ், செக் குடியரசின் பிரதமர் திரு ஆன்ட்ரேஜ் பாபிஸ், மால்டா பிரதமர் டாக்டர் ஜோசப் மஸ்கட் மற்றும் டென்மார்க் பிரதமர் லார்ஸ் லோக்கே ராஸ்முஸேன் ஆகியோரை பிரதமர் சந்தித்து இருதரப்பு உறவுகள் குறித்து கலந்துரையாடினார். இதனைத் தொடர்ந்து குஜராத்தின் காந்திநகரில் உள்ள தண்டி குடிலில் முப்பரிமாண லேசர் ஒலிக்காட்சி நடைபெற்றது. துடிப்புமிக்க குஜராத் மாநாட்டை குறிக்கும் விதமாக குஜராத்தில் பெருமளவுக்கு முதலீடு செய்வதற்கான திட்டங்களை தொழிலதிபர்கள் அறிவித்தனர்.
இந்தியா மற்றும் தென்னாப்பிரிக்காவிற்கு இடையே சுற்றுலாத் துறையில் கூட்டுறவுக்கான புரிந்துணர்வு ஒப்பந்தத்திற்கு மத்திய  அமைச்சரவை ஒப்புதல்

பிரதமர் திரு. நரேந்திர மோடி தலைமையிலான, மத்திய அமைச்சரவை, இந்தியா மற்றும் தென்னாப்பிரிக்காவிற்கு இடையே சுற்றுலாத் துறையில் கூட்டுறவுக்கான புரிந்துணர்வு ஒப்பந்தத்திற்கு தனது பின்னேற்பு ஒப்புதலை அளித்தது. இந்த புரிந்துணர்வு ஒப்பந்தம் 08.07.2016 அன்று கையெழுத்தானது. இப்புரிந்துணர்வு ஒப்பந்தத்தின் முக்கிய நோக்கங்கள்: அ) சுற்றுலாத் துறையில் இருநாட்டு கூட்டுறவினை விரிவாக்குதல் ஆ) சுற்றுலாத் துறை சம்பந்தமான தகவல் மற்றும் புள்ளிவிவரத்தை பரிமாறுதல் இ) ஓட்டல்கள் மற்றும் சுற்றுலா இயக்குபவர்கள் உள்ளிட்ட சுற்றுலாத் துறை பங்கேற்பாளர்களை ஊக்குவித்தல் ஈ) மனிதவள மேம்பாட்டுத் துறை கூட்டுறவுக்கான திட்டங்களை பரிமாற்றி கொள்ளுதலை துவங்குதல் உ) சுற்றுலா மற்றும் உபசரிப்பு துறையில் முதலீடு செய்தல் ஊ) இருவழி சுற்றுலாவை ஊக்குவிக்கும் வண்ணம் இருநாட்டு சுற்றுலா இயக்குபவர்கள்/ஊடகம்/கருத்தாளர்கள் மற்றும் சுற்றுலா பயணிகள் வருகையை ஊக்குவித்தல். எ) மேம்படுத்துதல், கல்வி, விற்பனை, தளங்கள் வளர்ச்சி மற்றும் மேலாண்மை குறித்த அனுபவங்களை பரிமாறிக் கொள்ளுதல் ஏ) ஒருவர் மற்றவர் நாட்டில் நடைபெறும் சுற்றுலா சந்தைகள்/கண்காட்சிகளில் பங்கு பெறுதல் ஐ) பாதுகாப்பான, கவுரவமான மற்றும் நிலையான சுற்றுலாவை ஊக்குவித்தல் வரலாறு: இந்தியா மற்றும் தென்னாப்பிரிக்கா பரஸ்பரம் சுமூகமான மற்றும் நட்புணர்வான உறவை கொண்டுள்ளன. தென்னாப்பிரிக்கா இந்தியாவின் சுற்றுலாத் துறைக்கு ஆதாரச் சந்தையாக மாறிவருகிறது. (2015ம் ஆண்டு, தென்னாப்பிரிக்காவிலிருந்து 51922 சுற்றுலா பயணிகளை இந்தியா வரவேற்றுள்ளது). இந்தியா, மின்னணு சுற்றுலா விசா (இ.டி.வி) வசதியை தென்னாப்பிரிக்க மக்களுக்கு விரிவுபடுத்தியுள்ளதால், இரு நாடுகளும் சுற்றுலாத் துறையில் நல்ல வரவேற்பை பெற்றுள்ளன. இந்த வளர்ந்து வரும் சந்தையில், இப்புரிந்துணர்வு ஒப்பந்தம், மேலும் பயணிகளின் எண்ணிக்கையை அதிகரிப்பதற்கு ஆதாரமாக விளங்கும்.
குறிப்பிட்ட சில கடன் கணக்குகளின் கீழ் வழங்கப்பட்ட கடன்களுக்கு கூட்டு வட்டிக்கும், சாதா வட்டிக்கும் இடையேயான வித்தியாசத்தை ஊக்கத்தொகையாக 6 மாதங்களுக்கு வழங்கும் திட்டத்திற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், குறிப்பிட்ட சில கடன் கணக்குகளின் கீழ் (01.03.2020 முதல் 31.08.2020 வரை) வழங்கப்பட்ட கடன்களுக்கு கூட்டு வட்டிக்கும், சாதா வட்டிக்கும் இடையேயான வித்தியாசத்தை ஈடுகட்ட கடன் வழங்கும் நிறுவனங்களுக்கு ஊக்கத்தொகையாக 6 மாதங்களுக்கு ரூ.973.74 கோடி வழங்க ஒப்புதல் அளிக்கப்பட்டுள்ளது. பலன்கள்: பெருந்தொற்று பாதிப்பால் ஏற்பட்ட மனஅழுத்தத்திலிருந்து சிறு கடன்தாரர்கள் மீண்டெழ உதவும் வகையில், அவர்கள் தவணை தவறிய கடன் சலுகையை பெற்றிருந்தாலும் இல்லாவிட்டாலும், அனைத்துத் தரப்பினருக்கும் சமமான முறையில் உதவும் விதமாக இந்த ஊக்கத்தொகை பாரத ஸ்டேட் வங்கி மூலம் வழங்கப்படுகிறது. இத்திட்டத்திற்கு அமைச்சரவை ஒப்புதல் அளித்ததன் மூலம் இதனை செயல்படுத்துவதற்கான வழிகாட்டு நெறிமுறைகள் வெளியிடப்பட்டுள்ளது. அமைச்சரவையால் ஒப்புதல் அளிக்கப்பட்ட ரூ.973.74 கோடியிலிருந்து கீழ் காணும் கடன் பெற்றவர்கள் பயனடையத் தகுதி பெற்றவர்கள் ஆவர். ரூ.2 கோடி வரையிலான குறு,சிறு, நடுத்தர தொழில் கடன்கள் ரூ.2 கோடி வரையிலான கல்விக் கடன்கள் ரூ.2 கோடி வரையிலான வீட்டுவசதிக் கடன் ரூ.2 கோடி வரையிலான நுகர்வோர் பயன்பாட்டு பொருள் கடன் ரூ.2 கோடி வரையிலான கிரெடிட் கார்டு தவணைகள் ரூ.2 கோடி வரையிலான வாகனக் கடன்கள் ரூ.2 கோடி வரையிலான தனிநபர் கடன்கள் viii. ரூ.2 கோடி வரையிலான நுகர்வுக் கடன்கள் மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790935
பின்லாந்து பிரதமருடன், பிரதமர் சந்திப்பு

கோபன்ஹேகனில் நடைபெற்ற 2-வது இந்தியா – நார்டிக் உச்சி மாநாட்டின் இடையே பிரதமர் திரு நரேந்திர மோடி, பின்லாந்து பிரதமர் திருமதி சனா மரீன்-ஐ சந்தித்துப் பேசினார். இருதலைவர்களும் நேரடியாக சந்தித்துக் கொள்வது இதுவே முதல் முறையாகும். கடந்த மார்ச் 16, 2021-ல் காணொலி வாயிலாக நடைபெற்ற இருதரப்பு மாநாட்டின் முடிவுகளை செயல்படுத்துவதில் ஏற்பட்டுள்ள முன்னேற்றம் குறித்து இருதரப்பிலும் மனநிறைவு தெரிவித்துள்ளனர். செயற்கை நுண்ணறிவு, குவாண்டம் கம்ப்யூட்டிங், எதிர்கால செல்போன் தொழில்நுட்பங்கள், தூய்மை தொழில்நுட்பங்கள், மற்றும் ஸ்மார்ட் கிரிடுகள் உள்ளிட்ட புதிய மற்றும் புதிதாக உருவாகும் தொழில்நுட்பத் துறைகளில் ஒத்துழைப்பை விரிவுப்படுத்துவதற்கான வாய்ப்புகள் குறித்து இருதலைவர்களும் விவாதித்தனர். இந்திய சந்தையில் காணப்படும் ஏராளமான வாய்ப்புகளை பயன்படுத்தி, குறிப்பாக தொலைத்தொடர்பு கட்டமைப்பு மற்றும் டிஜிட்டல்மயமாக்கல் உள்ளிட்ட துறைகளில் பின்லாந்து நிறுவனங்கள் இந்திய நிறுவனங்களுடன் இணைந்து கூட்டாக தொழில்தொடங்க வருமாறு பிரதமர் அழைப்பு விடுத்தார். பல்வேறு மற்றும் சர்வதேச விவகாரங்கள் மற்றும் சர்வதேச அமைப்புகளில், மேம்பட்ட ஒத்துழைப்புடன் செயல்படுவது குறித்தும் இந்த சந்திப்பின்போது விவாதிக்கப்பட்டது.
கேரளாவில் கனமழை மற்றும் நிலச்சரிவுகள் குறித்து கேரள முதல்வரிடம் பிரதமர் பேச்சு

கேரளாவில் கனமழை மற்றும் நிலச்சரிவு நிலவரம் குறித்து கேரள முதல்வர் திரு பினராய் விஜயனிடம், பிரதமர் திரு நரேந்திர மோடி ஆலோசனை நடத்தினார். கேரளாவில் கனமழை மற்றும் நிலச்சரிவுகள் காரணமாக ஏற்பட்ட உயிரிழப்புக்கும் பிரதமர் ஆழ்ந்த இரங்கலை தெரிவித்தார். இது குறித்து பிரதமர் வெளியிட்ட தொடர் சுட்டுரையில் கூறியிருப்பதாவது; ‘‘கேரளாவில் கனமழை மற்றும் நிலச்சரிவு நிலவரம் குறித்து கேரள முதல்வர் திரு பினராய் விஜயனுடன் ஆலோசித்தேன். காயம் அடைந்தவர்களுக்கும் மற்றும் பாதிக்கப்பட்டவர்களுக்கும் களத்தில் உள்ள அதிகாரிகள் உதவி வருகின்றனர். அனைவரின் பாதுகாப்பு மற்றும் நலனுக்காக பிரார்த்திக்கிறேன். கேரளாவில் கனமழை மற்றும் நிலச்சரிவு காரணமாக சிலர் உயிரிழந்தது வருத்தம் அளிக்கிறது. உறவினர்களை இழந்த குடும்பங்களுக்கு இரங்கல்கள்’’ என்று பிரதமர் கூறியுள்ளார்.
பிரதமருடன் ஜப்பான் நாடாளுமன்ற உறுப்பினர்கள் சந்திப்பு

ஜப்பான் நாட்டு நாடாளுமன்ற உறுப்பினர்களைக் கொண்ட குழுவினர் இன்று (வியாழக்கிழமை) பிரதமர் திரு. நரேந்திர மோடியைச் சந்தித்தனர். திரு. டோஷ்ஹிரோ நிகாய் தலைமையிலான இந்தக் குழுவில் திரு. மோட்டோ ஹயாஷி, திரு. டட்சுவோ ஹிரானோ ஆகியோரும் இடம்பெற்றிருந்தனர். இந்த சந்திப்பின்போது, கடந்த செப்டம்பர் மாதம் நடைபெற்ற ஜப்பான் – இந்திய நாடாளுமன்ற உறுப்பினர்கள் நட்புறவுக் கூட்டத்தில் தனது கலந்துரையாடலை பிரதமர் நினைவுகூர்ந்தார். இரு தரப்பு நாடுகளின் நாடாளுமன்ற உறுப்பினர்களுக்கு இடையில் கலந்துரையாடல் அதிகரித்து வருவதை அவர் வரவேற்றார். மாநில அளவிலான சட்டப் பேரவைகளின் பரிமாற்றத்தை வலுப்படுத்த வேண்டும் என்றும் பிரதமர் கேட்டுக் கொண்டார். ஆழிப் பேரலைகளால் (சுனாமிகள்) நேரும் அச்சுறுத்தல் குறித்த விழிப்புணர்வை ஏற்படுத்துவதிலும், இயற்கைப் பேரிடர் ஆபத்தைக் குறைப்பது மற்றும் பேரிடர் மேலாண்மை ஆகியவற்றிலும் இரு நாட்டு ஒத்துழைப்பை வலுப்படுத்துவதிலும் திரு. டோஷிஹிரோ நிகாய் மேற்கொண்டுள்ள முன்முயற்சியை பிரதமர் வரவேற்றார். ஜப்பான் நாட்டுக்கு அடுத்த வாரம் மேற்கொள்ள இருக்கும் அரசுமுறைப் பயணம் குறித்து மிகவும் ஆவலாக இருப்பதாகவும் அந்தக் குழுவிடம் பிரதமர் கூறினார்.
தேசிய அளவியல் மாநாட்டில் ஜனவரி 4 அன்று பிரதமர் துவக்கவுரையாற்றுகிறார்

தேசிய அளவியல் மாநாட்டில் 2021 ஜனவரி 4 அன்று பிரதமர் திரு நரேந்திர மோடி காணொலி மூலம் துவக்கவுரையாற்றுகிறார். தேசிய அணு கால அளவு மற்றும் பாரதிய நிர்தேஷக் திரவியா ஆகியவற்றை நாட்டுக்கு அர்ப்பணிக்கும் பிரதமர், தேசிய சுற்றுச்சூழல் தரநிர்ணய ஆய்வகத்துக்கான அடிக்கல்லையும் நாட்டுகிறார். மத்திய அமைச்சர் டாக்டர் ஹர்ஷ் வர்தன் இந்த நிகழ்ச்சியில் பங்கேற்கிறார். 2.8 நானோ நொடிகள் என்னும் துல்லியத்துடன் இந்திய நிலையான நேரத்தை தேசிய அணு கால அளவு வழங்கும். சர்வதேச தரத்துக்கு இணையான தர உத்தரவாதத்தை வழங்குவதற்கான ஆய்வகங்களின் பரிசோதனை மற்றும் மேம்பாட்டுக்கு பாரதிய நிர்தேஷக் திரவியா ஆதரவளிக்கும். காற்று மற்றும் தொழிற்சாலை மாசு கண்காணிப்பு தளவாடங்களின் சான்றளிப்பில் தற்சார்புக்கு தேசிய சுற்றுச்சூழல் தரநிர்ணய ஆய்வகம் உதவும். மாநாட்டைப் பற்றி தனது 75-வது ஆண்டுக்குள் நுழையும் அறிவியல் மற்றும் தொழிலக ஆராய்ச்சி மையம்–தேசிய இயற்பியல் ஆய்வகம், புதுதில்லி, தேசிய அளவியல் மாநாடு 2020-ஐ ஏற்பாடு செய்கிறது. 'நாட்டின் ஒருங்கிணைந்த வளர்ச்சிக்கு அளவியல்' என்பது இந்த மாநாட்டில் மையக்கருவாக இருக்கும். ——
தாமன் மற்றும் டியூ நகராட்சிகள் திருத்த நடைமுறைகள் 2018, தாத்ரா, நாகர் ஹவேலி நகராட்சி மன்றங்கள் திருத்த நடைமுறைகள் 2018, அந்தமான் நிக்கோபார் தீவுகள், மாநகராட்சி திருத்த நடைமுறைகள் 2018 ஆகியவற்றை அமல்படுத்த மத்திய அமைச்சரவை ஒப்புதல் அளித்தது

பிரதமர் திரு நரேந்திரமோடி தலைமையிலான மத்திய அமைச்சரவை கீழ்க்கண்ட நடைமுறைகள் அமலாக்கத்திற்கு ஒப்புதல் அளித்தது. i. தாமன் மற்றும் டியூ நகராட்சிகள் திருத்த நடைமுறைகள் 2018, ii. தாத்ரா, நாகர் ஹவேலி நகராட்சி மன்றங்கள் திருத்த நடைமுறைகள் iii. 2018, அந்தமான் நிக்கோபார் தீவுகள், மாநகராட்சி திருத்த நடைமுறைகள் 2018 தாக்கம் : தாமன் டியூ, தாத்ரா, நாகர் ஹவேலி, அந்தமான் நிக்கோபார் தீவுகள் ஆகிய யூனியன் பிரதேசங்களில் உள்ள நகராட்சிகளில் அமைப்பு, நிர்வாகம், அதிகாரங்கள் ஆகியவற்றை மேலும் சிறப்பாக அமைப்பதற்கு இது உதவும். விவரங்கள்: a. கட்சித்தாவல் தடை, ஆக்கப்பூர்வமான நம்பிக்கையில்லா தீர்மானம், மத்தியஸ்த அமைப்பை உருவாக்குதல் போன்ற பிரிவுகள் 1968 தாமன் டியூ நகராட்சி நெறிமுறைகள், 2004 தாத்ரா நாகர் ஹவேலி நகராட்சி சபைகள் நெறிமுறைகள், 1994 அந்தமான் நிக்கோபார் தீவுகள் நகராட்சி நெறிமுறைகள் ஆகியவற்றில் இணைக்கப்படும். இந்த நடைமுறைகளில் கீழ்க்கண்ட திருத்தங்களும் சேர்க்கப்பட்டிருக்கும். i. காலனி ஆதிக்க காலத்தை நினைவுறுத்தும் வார்த்தையான சர்வன்ட் என்பதற்கு பதிலாக எம்ப்ளாயி என்ற வார்த்தை பயன்படுத்தப்படும். ii. மின்னணு வாக்குப்பதிவு எந்திரங்கள் மூலம் வாக்களிக்க வகை செய்தல் iii. 1965-ஆம் ஆண்டு மத்திய குடிமைப்பணி விதிகளை தண்டனை நடவடிக்கைகளுக்கு பொருந்தச் செய்தல் iv. பல ஆண்டுகளுக்கு முன்னதாக நிர்ணயிக்கப்பட்ட அபராத தொகைகளை மாற்றியமைத்தல் —
2015ஆம் ஆண்டு வர்த்தக நீதிமன்றங்கள், வர்த்தக மண்டலங்கள் மற்றும் வர்த்தக உயர்நீதிமன்றங்கள் மேல்முறையீட்டுப் பிரிவு திருத்த மசோதா (மக்களவையில் தாக்கல் செய்தபடி)

மக்களவையில் தாக்கல் செய்யப்பட்ட 2015ஆம் ஆண்டு வர்த்தக நீதிமன்றங்கள், வர்த்தக மண்டலங்கள் மற்றும் வர்த்தக உயர்நீதிமன்றங்கள் மேல்முறையீட்டுப் பிரிவு திருத்த மசோதாவுக்கு பிரதமர் திரு, நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. மசோதாவில் செய்யப்பட்ட திருத்தம் வருமாறு: i) மசோதாவில் பிரிவு 10ல் உள்ள ‘வர்த்தக மேல்முறையீட்டு பிரிவு’ என்ற வாசகங்களுக்குப் பதிலாக ‘வர்த்தக பிரிவு’ மாற்றப்பட்டது. ii) மசோதாவின் 7வது பிரிவில் முதல் ஷரத்து திருத்தி அமைக்கப்படும். குறிப்பிட்ட ஷரத்து நிலுவையில் உள்ள வழக்குகளுக்கும் பொருந்தும். இதனால் நீதிமன்ற பிரிவுகளின் பளு குறையும். பிரிவு 7ல் உள்ள திருத்தப்பட்ட ஷரத்து அந்த பிரிவுக்கு மேலும் தெளிவினை அளிக்கும். இந்த திருத்தங்கள் நாடாளுமன்றத்தின் நடப்புக் கூட்டத்தொடரில் தாக்கல் செய்யப்படக்கூடும். 10வது பிரிவு திருத்தத்திற்கு பிறகு பேச்சுவார்த்தை தீர்வுகள் விஷயம் தொடர்பாக உயர்நீதிமன்றத்தில் சமர்ப்பிக்கப்படும் மனுக்களும் முறையீடுகளும் அவற்றின் ஒரு நீதிபதி கொண்ட வர்த்தக பிரிவுகள் விசாரித்து தீர்ப்பு வழங்கலாம். பின்னணி: அவசரச் சட்டத்திற்கு பதிலாக மசோதா ஒன்று மக்களவையில் 07.12.2015 அன்று தாக்கல் செய்யப்பட்டது. இந்த மசோதாவின் பிரிவு 10(1) மற்றும் (2)இல் கூறியுள்ளபடி பேச்சுவார்த்தை தீர்வுகள் விஷயம் தொடர்பாக உயர்நீதிமன்றத்தில் தாக்கல் செய்யப்பட்ட அனைத்து மனுக்களும், முறையீடுகளும் அவற்றின் இரண்டு நீதிபதிகள் கொண்ட வர்த்தக மேல்முறையீட்டு பிரிவுகளில் விசாரித்து தீர்ப்பளிக்கப்படும். உயர்நீதிமன்றத்தின் பளுவினை இது அதிகரிக்கக்கூடும் என்று கவலை வெளியிடப்பட்டது. 2015 அக்டோபர் 21இல் நடைபெற்ற மத்திய அமைச்சரவைக் கூட்டத்தில் 2015ஆம் ஆண்டு உயர்நீதிமன்ற வர்த்தக நீதிமன்றங்கள், வர்த்தக பிரிவுகள் மற்றும் வர்த்தக மேல்முறையீட்டு பிரிவுகள் சார்ந்த அவசர சட்டத்துக்கு ஒப்புதல் அளிக்கப்பட்டது. மேலும் இந்த அவசரச் சட்டத்துக்கு பதிலாக நாடாளுமன்றத்தில் மசோதா தாக்கல் செய்யவும் அமைச்சரவை ஒப்புதல் அளித்தது. அதன்படி குடியரசுத் தலைவர் 23.10.2015 அன்று அவசரச் சட்டத்தைப் பிறப்பித்தார்.
குடியரசுத் தலைவர் திரு ராம்நாத் கோவிந்திற்கு  ஏற்பாடு செய்யப்பட்ட பிரிவு உபச்சார விழாவில் பிரதமர் பங்கேற்பு

குடியரசுத் தலைவர் திரு ராம்நாத் கோவிந்திற்கு நாடாளுமன்றத்தில் ஏற்பாடு செய்யப்பட்டிருந்த பிரிவு உபச்சார விழாவில் பிரதமர் திரு நரேந்திர மோடி கலந்து கொண்டார். “முன்னதாக இன்று, நாடாளுமன்றத்தில் குடியரசுத் தலைவர் திரு கோவிந்த் அவர்களுக்கு ஏற்பாடு செய்யப்பட்டிருந்த பிரிவு உபசார விழாவில் கலந்து கொண்டேன். அமைச்சர்களும் பல்வேறு கட்சியின் தலைவர்களும் அதில் பங்கேற்றனர்”, என்று பிரதமர் தமது ட்விட்டர் பதிவில் தெரிவித்தார்.
அசாம் மாநிலம் கோகாமுக்கில் ஐ.ஏ.ஆர்.ஐ நிலையத்திற்கான அடிக்கல்லை பிரதமர் நாட்டினார். பிரமாண்ட பொது கூட்டத்தில் உரையாற்றினார்

பிரதமர் திரு. நரேந்திர மோடி அசாம் மாநிலம் கோகாமுக்கில் அமையவுள்ள இந்திய வேளாண் ஆராய்ச்சி நிறுவனத்திற்கான (ஐ.ஏ.ஆர்.ஐ) அடிக்கல்லை நாட்டினார். பின்னர் அங்கு ஏற்பாடு செய்யப்பட்டிருந்த மாபெரும் பொது கூட்டத்தில் உரையற்றிய பிரதமர், அசாம் மாநிலத்தின் வளர்சிக்கு மாநில அரசையும், முதல் அமைச்சர் திரு. சர்பானந்தா சோனோவாலையும் பாராட்டினார். ஐ.ஏ.ஆர்.ஐ-க்கு நாட்டப்பட்ட அடிக்கல், இந்த மொத்த பிராந்தியத்தின் எதிர்காலத்திற்கு நல்ல மாற்றத்தை கொண்டு வரக்கூடிய திறன் கொண்டது. வேளாண் தேவைகள், 21-ம் நூற்றாண்டுக்கு ஏற்ப மேம்படுத்தப்பட வேண்டும். மாறிவரும் தொழில்நுட்பத்தின் பலனை விவசாயிகள் பெற வேண்டும் என்று பிரதமர் கூறினார். நவீன வேளாண் மற்றும் தொழில்நுட்ப ஆலோசனைக் குறுக்கீடுகள் குறிப்பிட்ட பிராந்தியத்தின் தேவைக்கு ஏற்ப இருக்க வேண்டும் என்றும் பிரதமர் கூறினார். 2022-ம் ஆண்டு, 75வது சுதந்திர தினத்திற்குள், விவசாயிகளின் வருமானத்தை இரண்டு மடங்காக மாற்றும் தனது கனவு குறித்து பிரதமர் பேசினார். கடந்த மூன்று ஆண்டுகளில், மத்திய அரசு விவசாயிகள் நலனுக்காக பல்வேறு நடவடிக்கைகளை எடுத்துள்ளது என்றும் பிரதமர் கூறினார். மண்வள அட்டை, பிரதமர் நீர் பாசனத் திட்டம், பிரதமர் பயிர்க் காப்பீட்டுத் திட்டம் ஆகிய திட்டங்கள் குறித்து விவரித்தார். நாடு முழுவதும் அமைக்கப்பட்டுள்ள மண் வள ஆய்வுக்கூடங்கள் பற்றிப் பேசிய பிரதமர், விவசாயிகள் இடையே பயிர்க் காப்பீடு திட்டம் மிகவும் பிரபலம் அடைந்துள்ளது என்று மகிழ்ச்சி தெரிவித்தார். வட கிழக்கு மண்டலத்தின் இணைப்பை மேம்படுத்தும் ஐந்து கூறுகளான ரயில், நெடுஞ்சாலை, விமான போக்குவரத்து, நீர்வழி போக்குவரத்து மற்றும் இணை வசதி என்று அழைக்கப்படும் “பஞ்ச’ தத்வா” குறித்து பிரதமர் பேசினார். “பஞ்ச’ தத்வா” மூலம் வட கிழக்கு மண்டலத்தின் செழிப்பை அதிகரிக்கவும், மக்களின் நலன் நோக்கியும் தனது அரசு செயல்பட்டு வருகிறது என்று பிரதமர் கூறினார்.
‘8 வருடங்களில்   பெண்களுக்கு அதிகாரமளித்தல்’ பற்றிய விவரங்களைப் பிரதமர் பகிர்ந்துள்ளார்

மகளிருக்கு அதிகாரமளித்தலை மேம்படுத்துவதற்கான அரசின் பணிகள் குறித்த தகவல்களைக் கொண்ட பல்வேறு கட்டுரைகளின் விவரங்களைப் பிரதமர் திரு நரேந்திர மோடி, narendramodi.in என்ற இணையதளத்தில் பகிர்ந்துள்ளார். பெண்களின் நலன், அதிகாரமளித்தலுக்கான அரசின் பல்வேறு திட்டங்கள் மற்றும் முன்முயற்சிகள் பற்றிய தகவல்களை மைகவ்.இன் ட்விட்டர் பதிவில் திரு மோடி பகிர்ந்துள்ளார். பிரதமர் ட்விட்டர் பதிவில் கூறியிருப்பதாவது: ; பெண்களுக்கு மேலும் அதிகாரமளிப்பதை வலுப்படுத்துவதற்கு ஒரு புதிய முன்முயற்சியை எவ்வாறு உருவாக்குவது என்பது குறித்து இந்தக் கட்டுரையைப் படித்து அறிந்து கொள்ளலாம். இதற்கான முயற்சிகள் பல்வேறு துறைகளை உள்ளடக்கியது மற்றும் பெண்களுக்கான கண்ணியம் மற்றும் வாய்ப்புகளை உறுதி செய்துள்ளது. #பெண்கள்அதிகாரத்திற்கான8ஆண்டுகள் இந்தியாவின் மகளிர் சக்திக்கு அதிகாரம் அளிப்பதற்கான பணிகள் பற்றி விரிவான தகவல் #பெண்கள்அதிகாரத்திற்கான8ஆண்டுகள்
ஒடிசா, தால்ச்சேர் உர ஆலை உற்பத்திப் பணி தொடக்கம்,

பிரதமர் திரு. நரேந்திர மோடி இன்று (செப்டம்பர் 22) ஒடிசா மாநிலத்துக்குப் பயணமானார். அங்கு தால்ச்சேர் என்ற இடத்தில் அமைக்கப்பட்டுள்ள தால்ச்சேர் உரத் தொழிற்சாலையின் உற்பத்திப் பணிகளைத் தொடங்குவதைக் குறிக்கும் வகையில் பெயர்ப்பலகையைத் திறந்துவைத்தார். உரத் தொழிற்சாலையில் உற்பத்திப் பணிகள் தொடங்கப்படுவது குறித்து அவர் மகிழ்ச்சி தெரிவித்தார். நிகழ்ச்சியில் பேசிய பிரதமர், “நீண்ட காலத்துக்கு முன்பே தொடங்கப்பட்டிருக்க வேண்டிய பணிகளை இப்போது நிறைவேற்றியுள்ளோம். இந்தியாவை மிக உயர்ந்த நிலைக்குக் கொண்டு செல்வதே அரசின் முக்கிய குறிக்கோள்” என்றார். உரத் தொழிற்சாலை போன்ற திட்டங்கள் இந்தியாவின் வளர்ச்சிக்கு அடையாளம் என்று கூறிய பிரதமர், இந்த ஆலையில் நவீன தொழில்நுட்பம் பயன்படுத்தப்படுகிறது என்று தெரிவித்தார். ஜர்சுகுடாவில் விமான நிலையத்தைத் திறந்துவைத்த பிரதமர் திரு. மோடி, அங்கிருந்து சத்தீஸ்கர் ராய்பூருக்குப் புறப்பட்ட முதல் விமானப் போக்குவரத்தைக் கொடியசைத்துத் தொடங்கிவைத்தார். அத்துடன், கர்ஜன்பஹால் நிலக்கரி சுரங்கத்தையும் ஜர்சுகுடா – பாராபாலி – சர்டேகா ரயில் போக்குவரத்தையும் நாட்டுக்கு அர்ப்பணித்தார். துலங்கா நிலக்கரிச் சுரங்கத்தில் சுரங்க உற்பத்தியையும் அங்கிருந்து நிலக்கரியை எடுத்துச் செல்லும் போக்குவரத்துப் பணியையும் தொடங்கி வைத்ததற்கு அடையாளமாக பெயர்ப் பலகைகளைப் பிரதமர் திறந்துவைத்தார். ஜர்சுகுடாவில் நிகழ்ச்சியில் பேசிய பிரதமர், விமானப் போக்குவரத்து சேவை உள்பட பல்வேறு மேம்பாட்டுத் திட்டங்களைத் தொடங்கி வைப்பதில் மகிழ்ச்சி அடைவதாகக் குறிப்பிட்டார். இந்த மேம்பாட்டுப் பணிகள் ஒடிசா மக்களுக்குப் பெரும் பயனை அளிக்கும் என்றும் அவர் குறிப்பிட்டார். இந்தியாவின் விமானப் போக்குவரத்து சேவை வேகமாக மாறி வருகிறது என்று குறிப்பிட்ட பிரதமர் 125 கோடி இந்தியர்களுக்கும் பலன் தரும் என்றார். ஜர்சுகுடா விமான நிலையம் ஒடிசா மக்களின் போக்குவரத்துத் தேவையை ஈடு செய்யும் என்று குறிப்பிட்ட பிரதமர், இத்தகைய போக்குவரத்து இணைப்பு கோடிக் கணக்கானோருக்குப் பெரும் துணை புரியும் என்றார். நாடு முழுவதும் போக்குவரத்து இணைப்பை மேம்படுத்த குறிப்பிடத் தக்க நடவடிக்கைகளை மேற்கொண்டுள்ளது என்றும் பிரதமர் குறிப்பிட்டார்.
இந்திய வெளிநாட்டுப் பணி பயிற்சி அதிகாரிகள் பிரதமரை சந்தித்தனர்

தற்போது வெளிநாட்டுப் பணிகள் நிறுவனத்தில் பயிற்சி பெற்றுவரும் இந்திய வெளிநாட்டுப் பணி பயிற்சி அதிகாரிகள் 39 பேர் இன்று (14.05.2018) புதுதில்லியில் பிரதமர் திரு. நரேந்திர மோடியை சந்தித்தனர். பயிற்சி அதிகாரிகளிடையே பேசிய பிரதமர், இந்தியாவின் வளமான வரலாறு, பண்பாடு, பாரம்பரியம் ஆகியவற்றின் பின்னணியில் இந்தியாவை வெளிநாடுகளில் சித்தரிக்கவேண்டியதன் அவசியத்தை வலியுறுத்தினார். இந்திய வெளிநாட்டுப் பணி அதிகாரிகள் நடப்பு தேசிய முன்னுரிமைகளுக்கு மட்டுமன்றி தேச மேம்பாட்டின் எதிர்காலத் தேவைகளுக்கும் முக்கியத்துவம் அளிக்கவேண்டும் என்று பிரதமர் கேட்டுக் கொண்டார். மேலும், சிறப்பான தொழில்நுட்ப முனைப்பை உருவாக்கி வெளிநாட்டு அரசுகளுடனும், வெளிநாடு வாழ் இந்திய மக்களிடமும் முழு ஈடுபாட்டுடன் நடந்துகொள்ள வேண்டும் என்று பிரதமர் வலியுறுத்தினார். வெளிநாடு இந்தியர்கள் வெளியுறவு விஷயங்களில் முக்கியமான அக்கறை கொண்ட தரப்பினராக மாறி வருகிறார்கள் என்பதை மனதில் கொள்ளுமாறு பிரதமர் கேட்டுக் கொண்டார். தற்போது வெளிநாட்டுப் பணி நிறுவனத்தில் நடைபெறும் பயிற்சியில் பங்குபெற்றுள்ள பூட்டானை சேர்ந்த இரண்டு தூதரக அதிகாரிகளும் இந்த குழுவில் இணைந்து பிரதமரை சந்தித்தனர்.
உஸ்பெகிஸ்தான் சுதந்திர தினம் – பிரதமர் வாழ்த்து

உஸ்பெகிஸ்தான் சுதந்திர தினத்தை முன்னிட்டு பிரதமர் திரு நரேந்திர மோடி அந்நாட்டு மக்களுக்கு தனது வாழ்த்துகளை தெரிவித்து உள்ளார். உஸ்பெகிஸ்தான் சுதந்திர தினத்தை முன்னிட்டு அந்நாட்டு மக்களுக்கு எனது வாழ்த்துகள். உஸ்பெகிஸ்தானுடனான இந்தியாவின் உறவு என்றும் பிரிக்க முடியாதது என்று பிரதமர் தனது வாழ்த்து செய்தியில் கூறியுள்ளார்.